L 302/92
3.2.
LT
Europos Sąjungos oficialusis leidinys
2022 11 22
ESM, kurių konfigūracija atitinka ĮEKS, veikiančią įkrovos režimu ir sujungtą su elektros tinklu, bandymų atlikimo schema turi atitikti pateiktąją šio priedo priedėlio 2 paveiksle.
3.2.1.
Ekranavimo konfigūracija turi atitikti transporto priemonės serijinę konfigūraciją.
Paprastai visos ekranuotos aukštosios įtampos dalys turi būti tinkamai įžemintos, o įžeminimo pilnutinė varža (pvz., tinklo ekvivalentų, kabelių, jungčių ir kt.) turi būti maža.
ESM ir apkrovas būtina įžeminti.
Išorinis aukštosios įtampos maitinimo šaltinis turi būti prijungtas per aukštųjų dažnių filtrą.
3.2.2.
ESM maitinimo laidas turi būti prijungtas prie maitinimo šaltinio per aukštosios įtampos maitinimo tinklo ekvivalentą (jei ESM naudoja aukštosios įtampos nuolatinės srovės maitinimo šaltinį) ir (arba) maitinimo tinklo ekvivalentą (jei ESM naudoja kintamosios srovės maitinimo šaltinį).
Nuolatinės srovės aukštosios įtampos maitinimo šaltinis jungiamas prie ESM per 5 μH/50 Ω aukštosios įtampos maitinimo tinklo ekvivalentą (žr. 8 priedėlio 2 skyrių).
Kintamosios srovės maitinimo šaltinis jungiamas prie ESM per 50 μH/50 Ω maitinimo tinklo ekvivalentą (žr. 8 priedėlio 4 skyrių).
3.2.3.
Jeigu nenurodyta kitaip, žemosios įtampos laidų pynė ir aukštosios įtampos laidų pynė, lygiagrečios su žemės paviršiaus plokštumos priekiniu kraštu, turi būti 1 500 mm (±75 mm) ilgio.
Bendras bandomosios laidų pynės, įskaitant jungtį, ilgis turi būti 1 700 mm (+300/-0 mm).
Atstumas tarp žemosios įtampos laidų pynės ir aukštosios įtampos laidų pynės turi būti 100 mm (+100/-0 mm).
3.2.4.
Visa laidų pynė turi būti dedama ant nelaidžios, mažą santykinę dielektrinę skvarbą (dielektrinę konstantą) turinčios medžiagos (εr ≤ 1,4) 50 mm (±5 mm) virš žemės paviršiaus plokštumos.
3.2.5.
Ekranuotos aukštosios įtampos maitinimo linijos (HV+ ir HV–) ir trijų fazių linijos gali būti bendraašiai kabeliai arba kabeliai bendroje ekranavimo apvijoje, priklausomai nuo naudojamos įkrovimo jungties sistemos.
Arba gali būti naudojama originalioji transporto priemonės aukštosios įtampos laidų pynė.
3.2.6.
Jeigu nenurodyta kitaip, ESM korpusas tiesiogiai arba per nustatytą varžą jungiamas prie žemės paviršiaus plokštumos.
3.2.7.
Jeigu įkrovikliai yra transporto priemonėje, kintamosios ir nuolatinės srovės maitinimo linijos turi būti įrengtos kuo toliau nuo antenos (už žemosios ir aukštosios įtampos laidų pynių).
Atstumas tarp kintamosios ar nuola­ tinės srovės maitinimo linijų ir artimiausio (žemosios arba aukštosios įtampos) laidų pynės turi būti 100 mm (+100/-0 mm).
3.3.
Alternatyvi matavimų vieta Sugėrikliu išklotą ekranuotą kamerą (SIEK) galima pakeisti atvirąja bandymų aikštele (OATS), kuri atitinka CISPR Nr. 16-1-4 reikalavimus (žr. šio priedo priedėlio 1 pav.).
3.4.
Aplinka Siekiant įsitikinti, ar nėra jokių pašalinių triukšmų ar signalų, kurie būtų pakankamai stiprūs ir dėl to iškraipytų matavimų rezultatus, matavimai atliekami prieš pagrindinį bandymą arba po jo.
Atliekant šiuos matavimus, išorinis triukšmas arba signalai, išskyrus tikslinius siaurosios dažnių juostos aplinkos signalus, turi būti mažiau­ siai 6 dB mažesni nei šios taisyklės 6.5.2.1 punkte nurodytos trukdžių ribinės vertės.